Kun lisäksi otetaan huomioon se, että direktiivin 2001/29 5 artiklan 1 artiklassa ei täsmennetä sitä, missä vaiheessa teknistä prosessia tilapäisen kappaleen valmistamisen on tapahduttava, on mahdollista, että tällainen kappaleen valmistaminen aloittaa tai päättää kyseisen prosessin.

Käsite erottamaton ja välttämätön osa teknistä prosessia edellyttää näet sitä, että tilapäinen kappaleen valmistaminen tapahtuu tyystin teknistä prosessia täytäntöön pantaessa ja että sitä ei siis suoriteta kokonaan tai osittain tällaisen prosessin ulkopuolella. Kyseinen käsite edellyttää myös, että tilapäinen kappaleen valmistaminen on välttämätöntä siinä mielessä, että asianomainen tekninen prosessi ei voisi sujua asianmukaisesti ja tehokkaasti ilman kyseistä kappaleen valmistamista.

Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa annetun direktiivin 2001/29 5 artiklan 1 kohtaa on tulkittava siten, että tilapäinen kappaleen valmistaminen sellaisen niin kutsutun ”tietojenkeruuprosessin” aikana, joka koostuu siitä, että lehtiartikkeleissa tehdään sähköisiä ja automaattisia hakuja ja niistä tunnistetaan ja poimitaan etukäteen määritetyt hakusanat siten, että yhteenvetojen laatiminen lehtiartikkeleista olisi tehokkaampaa, ja joka toteutetaan lehtiartikkelien skannaamisena ja niiden muuntamisena tekstitiedostoksi ja tämän jälkeen 11 sanasta koostuvan otteen sisältävän tiedoston luomisena, täyttää edellytyksen, jonka mukaan kyseisen kappaleen valmistamisen on oltava erottamaton ja välttämätön osa teknistä prosessia, vaikka se käynnistää ja saattaa päätökseen kyseisen prosessin ja ihminen osallistuu siihen toiminnallaan.

Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa annetun direktiivin 2001/29 5 artiklan 1 kohtaa on tulkittava siten, että tilapäinen kappaleen valmistaminen sellaisen niin kutsutun ”tietojenkeruuprosessin” aikana, joka koostuu siitä, että lehtiartikkeleissa tehdään sähköisiä ja automaattisia hakuja ja niistä tunnistetaan ja poimitaan etukäteen määritetyt hakusanat siten, että yhteenvetojen laatiminen lehtiartikkeleista olisi tehokkaampaa, ja joka toteutetaan lehtiartikkelien skannaamisena ja niiden muuntamisena tekstitiedostoksi ja tämän jälkeen 11 sanasta koostuvan otteen sisältävän tiedoston luomisena, täyttää edellytyksen, jonka mukaan kappaleen valmistamisella on oltava yksi ainoa tarkoitus eli mahdollistaa teoksen tai muun suojatun aineiston laillinen käyttö.

Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa annetun direktiivin 2001/29 5 artiklan 1 kohtaa on tulkittava siten, että tilapäinen kappaleen valmistaminen sellaisen niin kutsutun ”tietojenkeruuprosessin” aikana, joka koostuu siitä, että lehtiartikkeleissa tehdään sähköisiä ja automaattisia hakuja ja niistä tunnistetaan ja poimitaan etukäteen määritetyt hakusanat siten, että yhteenvetojen laatiminen lehtiartikkeleista olisi tehokkaampaa, ja joka toteutetaan lehtiartikkelien skannaamisena ja niiden muuntamisena tekstitiedostoksi ja tämän jälkeen 11 sanasta koostuvan otteen sisältävän tiedoston luomisena, täyttää edellytyksen, jonka mukaan kyseisellä kappaleen valmistamisella ei saa olla itsenäistä taloudellista merkitystä, kunhan yhtäältä tämä kappaleen valmistaminen ei mahdollista sellaisen lisäedun saamista, joka ylittää suojatun teoksen laillisesta käytöstä saadun edun, ja toisaalta tilapäinen kappaleen valmistaminen ei johda kyseisen teoksen muuttamiseen.

Tässä yhteydessä tilapäisestä kappaleen valmistamisesta saadulla rationalisointihyödyllä ei ole tällaista itsenäistä taloudellista merkitystä siltä osin kuin tällaisesta valmistamisesta saadut taloudelliset edut konkretisoituvat vasta sitten, kun valmistettua aineistoa käytetään, joten ne eivät eroa eikä niitä voida erottaa aineiston käytöstä saatavista eduista. Tilapäisestä kappaleen valmistamisesta saatu etu on sitä vastoin erilainen ja erotettavissa oleva, jos tilapäisen kappaleen valmistaja voi saada voittoa hyödyntämällä taloudellisesti tilapäisesti valmistettuja kappaleita itsessään. Samoin on silloin, kun tilapäinen kappaleen valmistaminen johtaa valmistetun aineiston, sellaisena kuin se on olemassa asianomaista teknistä prosessia käynnistettäessä, muuttamiseen, sillä tilapäisellä kappaleen valmistamisella ei pyritä enää helpottamaan kyseisen aineiston vaan erilaisen aineiston käyttöä.

(ks. 33, 34 ja 51–54 kohta sekä tuomiolauselman 1 kohta)